Аханяны

Аханя́ны (, ) — вёска ў Дзятлаўскім раёне Гродзенскай вобласці. Уваходзіць у склад Данілавіцкага сельсавета.

 Геаграфія 
Размешчана на Навагрудскім узвышшы, за 15 км на ўсход ад Дзятлава, 3 км ад чыг. ст. Наваельня. Транспартныя сувязі па мясцовай дарозе і далей па дарозе Дзятлава—Навагрудак.

Галоўная прамалінейная вуліца вёкі забудавана двухбакова драўлянымі сядзібамі. Да яе перпендыкулярна прымыкае больш кароткая прамалінейная вуліца з аднабаковай забудовай.

Каля паўднёва-ўсходняй ускраіны вёскі знаходзіцца Аханянскае радовішча мелу. Паклад у выглядзе асобных блокаў-адорвеняў прымеркаваны да тоўшчы ледавіковай марэны сожскага зледзянення. Агульная плошча блокаў каля 2,5 га.

 Гісторыя 
У 1878 годзе вёска ў Дварэцкай воласці Слонімскага павета Расійскай імперыі.

У Першую сусветную вайну са жніўня 1915 года да 1918 года тэрыторыя занята германскімі войскамі. Пасля польска-савецкай вайны, з 1921 года ў складзе Польскай Рэспублікі. Належала да Дварэцкай гміны Слонімскага павета Навагрудскага ваяводства.

З лістапада 1939 года ў БССР.

 Насельніцтва 
 1880 год — 63 чал.
 1897 год — 154 чал., 19 двароў.
 1923 год — 180 чал., 31 двор.
 1940 год — 170 чал., 46 двароў.
 1996 год — 80 чал., 38 гаспадарак.
 2015 год — 20 чал., 16 гаспадарак.
 2019 год — 9 чал.

 Зноскі 

 Літаратура 


 Спасылкі 

Катэгорыя:Данілавіцкі сельсавет (Дзятлаўскі раён)
Катэгорыя:Населеныя пункты Дзятлаўскага раёна